
Η Τσιπόρα Φέιβλοβιτς γεννήθηκε πριν από 95 χρόνια, στις 27 Ιανουαρίου 1927, 
σε ένα χωριό της σημερινής Ρουμανίας. Πέρασε χαρούμενα παιδικά χρόνια. 
Όλα όµως ἀλλαξαν όταν, μαζί µε τους συμμαθητές της, εκδιώχθηκε από το 


σχολείο, σε ηλικία 14 ετών. Το έγκλημα της; Ἠταν Εβραία. 


Τα επόµενα χρόνια θα σηµαδεύονταν απὀ φόβο, µε ακόµη περισσότερους 
νόμους και διώξεις κατά της εβραϊκής κοινότητας. Η Τσιπόρα και η οικογένειά 
της αναγκάστηκαν να κρυφτούν. Στον φόβο προστέθηκε η κτηνωδία, όταν η 


οικογένεια εκτοπίστηκε στο Άουσβιτς το 1944. 


Η Τσιπόρα έμελλε να είναι μεταξύ των λιγοστών επιζώντων, ενώ η οικογένειά 
της δολοφονήθηκε φριχτά μαζί µε εκατομμύρια άλλους πίσω από τις βαριές 


σιδερένιες πύλες. 


Έχουν περάσει 77 χρόνια από την απελευθέρωση του στρατοπέδου 
συγκέντρωσης του Άουσβιτς-Μπίρκεναου. Η μνήμη της κτηνωδίας του 


Ολοκαυτώματος παραμένει επίκαιρη και σήµερα. 


Παρά τις προσπάθειες δεκαετιών, δεν έχουµε κάνει αρκετά για να 


καταπολεμήσουμετις διακρίσεις και τον αντισημιτισμό. 

Ο Φόβος παραμένει, επειδή εξακολουθεί να υπάρχει αντισημιτισμός. Και 
επειδή απειλείται καθηµερινά το θεμελιώδες δικαίωµα σε µια ζωή χωρίς 
διακρίσεις, ανεξαρτήτως φύλου, φυλής, εθνοτικής καταγωγής ή σεξουαλικού 
προσανατολισμού. Πολύ συχνά ακούμε ότι έγινε επίθεση ή απόπειρα επίθεσης 


σε συναγωγή. Υπερβολικά πολλοί άνθρωποι ζουν φοβισμένοι. 


Η αντισηµιτική συνωμοσιολογία έχει ενταθεί τα τελευταία χρόνια. Η 
παραπληροφόρηση και η βία κατά διαφόρων κοινοτήτων περνούν 


ανεμπόδιστα ανάμεσα στον ψηφιακό και τον πραγµατικό κόσμο. 


Όσο η απειλή παραμένει, ο φόβος εξακολουθεί να υφίσταται. 


Αυτό μαρτυρά τη συλλογική µας αποτυχία. 


Πρέπεινα κάνουμε περισσότερα ὠστε όλοι οι πολίτες στην Ευρώπη να νιώθουν 
ασφαλείς. Όλες και όλοι πρέπει να έχουν το δικαίωµα να πιστεύουν ὀ,τι 


επιθυμούν, να εἰναι αυτό που επιθυμούν να εἰναι. Αυτή εἰναι η ουσία της 


Ευρώπης µας. 


Η γενιά µας έχει ιερή ευθύνη να µεταβιβάσειτα διδάγματα της ιστορίας και να 
θυμίσει στους νέους µας πόσο χαμηλά έπεσε η ανθρωπότητα. Αν 
σταματήσουμε να μιλάμε για το Ολοκαύτωμα, τότε θα επιτρέψουμε να 


ξεθωριάσει η μνήμη της κτηνωδίας. 


Πρόεδρος Κοῦετία Μείδοία Εγγραφή βίντεο: 24 Ιανουαρίου 2022 
Διεθνής Ημέρα Μνήμης Προβολή: 26 Ιανουαρίου 2022 
του Ολοκαυτώματος --- 2022 
Ευρωπαϊκό Εβραϊκό Συνέδριο 


«Μην σταµατάτε να μιλάτε για το Ολοκαύτωμα, γιατί διαφορετικά θα 
υπάρχουν πολύ περισσότεροι αρνητές του στο μέλλον». Αυτό το μήνυμα μάς 
μεταφέρει η Τσιπόρα. Η 27η Ιανουαρίου µας υπενθυμίζει την υποχρέωσή µας 


στη μνήμη. 


Αυτή είναι η συλλογική µας ευθύνη. 
Η Σιμόν Βέιλ, κρατούµενη του Άουσβιτς µε αριθµό 78651, έγινε η πρώτη 
πρόεδρος στο άµεσα εκλεγμένο Ευρωπαϊκό Κοινοβούλιο. Είναι θεσμική η 


ευθύνη του Ευρωπαϊκού Κοινοβουλίου στη μνήμη, αλλά και πολύ προσωπική. 


Σήµερα αναλογιζόµαστε τις κτηνωδίες που διαπράχθηκαν κατά των Εβραίων 
και κατά όλων των θυμάτων του Ολοκαυτώματος. Τιμούµμε την απελευθέρωση 
του στρατοπέδου συγκέντρωσης του Άουσβιτς. Η απελευθέρωση εκείνη ήταν 


σημάδι ότι υπήρχε ακόµη ελπίδα. 


Το Ευρωπαϊκό Κοινοβούλιο θα καταγγέλλει πάντα τον αντισημιτισμό, όποτε 


αναβιώνει. 


Θα συνεχίσει να προασπίζεται τις ευρωπαϊκές µας αξίες και τα θεμελιώδη 


ανθρώπινα δικαιώµατα, για να µπει ένα τέλος στις διακρίσεις. 


Αυτή είναι η πρόκληση για όλους µας. 


Δεν θα ξεχάσουμε ποτέ. 


Θα συνεχίσουμε τον αγώνα. 

Το Ευρωπαϊκό Κοινοβούλιο δεσμεύεται γι’ αυτό ενώπιόν σας. 


